Amartya Sen

I Amartya Kumar Sen (mibayit 3 ya ing Noviembre 1933) métung yang Indian a economista ampóng filosofo. King Britania ya ampó king Estados Unidos tínurû ampóng mégóbra i Sen manibat anyang 1972. Anyang 1998, tínanggap yang Nobel Memorial Prize in Economic Sciences i Sen úling karéng ambag na king welfare economics. Minié ya múring mánimúnang academicong ambag king social choice theory, justiciang economico ampóng social, déng teoriang economico ning dánup, decision theory, development economics, pangmaldang kabulásan (public health), ampóng pámaniukad ding káyapan da réng bangsâ.